Brøndby IF er klar til at hæve Lebogang Phiris løn til omkring 220.000 kroner om måneden, skriver Ekstra Bladet.

Sydafrikanske Lebogang Phiri har kontraktudløb med Brøndby til sommer, og indtil nu har alt tydet på, at han søger videre i karrieren til sommer.

Men ifølge Ekstra Bladet står Brøndby nu klar med en månedsløn på 220.000 kroner til den løbestærke midtbanespiller – eller godt 2,6 millioner kroner om året.

Det mere end matcher et tilbud, som Phiri angiveligt har fået fra MLS-klubben New York City FC, tilføjer Ekstra Bladet.

Hverken Phiris agent Søren Lerby eller Brøndby har ønsket at kommentere på sagen.